O‘tgan hafta «O‘zgidrometeorologiya» xizmati tarqatgan xabarda Markaziy Osiyoga janubdan kirib kelayotgan issiq havo oqimi tufayli 7-10 iyul kunlari havo harorati odatdagidan 5-7 daraja baland bo‘lishi, kunduzi harorat +45 darajaga qadar isishi mumkinligi aytib o‘tilgandi. KUN.UZ issiqlik darajasi va u keltirib chiqarayotgan noqulayliklar yuzasidan aholi orasida ijtimoiy so‘rovnoma o‘tkazdi. So‘rovnomada ishtirok etganlarning aksariyati havo harorati rasman e’lon qilinganidan ko‘ra balandroq ekanini ta’kidlashmoqda. Aholi vakillari avtobuslarni konditsionerlar bilan ta’minlash borasida taklif bildirishdi.